Príloha č. 3 

Kritériá na vyhodnotenie prínosov podnikateľského zámeru

Pri posudzovaní projektu žiadateľa o pomoc de minimis na základe „Kritérií na realizáciu Programu pomoci de minimis na rozvoj okresov s vysokou mierou nezamestnanosti“ v rámci „Programu pomoci de minimis  na rozvoj okresov s vysokou mierou nezamestnanosti“ (ďalej len „kritériá“) okresná komisia preverí predložený návrh projektu podľa nasledujúcich kritérií, ktorých podmienky sú záväzné pre všetkých žiadateľov:

A.  Vstupné kritériá

1.  Vstupné podmienky

•	Povinné prílohy, nevyhnutné pre zaradenie žiadosti o uchádzanie sa o pomoc de minimis:

Predložené žiadosti  musia  obsahovať:
-	doklad o vlastných finančných prostriedkoch (suma sa musí zhodovať s požadovanou výškou pomoci de minimis ) - (originál, nie starší ako 3 mesiace),
-	výpis z obchodného registra alebo živnostenský list (originál, nie starší ako 3 mesiace),
-	výpis z registra trestov (originál, nie starší ako 3 mesiace),
-	potvrdenie z daňového úradu o vyrovnaní záväzkov voči štátnemu rozpočtu (originál, nie starší ako 3 mesiace),
-	potvrdenie zo sociálnej poisťovne o vyrovnaní záväzkov (originál, nie starší ako               3 mesiace),
-	potvrdenie zo zdravotnej poisťovne o vyrovnaní záväzkov (originál, nie starší ako            3 mesiace),
-	potvrdenie z Národného úradu práce - OÚP o vyrovnaní záväzkov (originál, nie starší ako 3 mesiace),
-	list vlastníctva, respektíve zmluvu o prenájme (notársky overená kópia),
-	čestné vyhlásenie žiadateľa, že nebolo proti nemu zahájené exekučné konanie, resp. nebol zahájený výkon súdneho rozhodnutia na majetok žiadateľa – originál,
-	čestné vyhlásenie žiadateľa, že má vysporiadané mzdové záväzky voči vlastným zamestnancom.

•	Ďalšie prílohy, ktoré je potrebné k žiadosti doložiť:

-	projekt (samostatne vypracovaný podnikateľský zámer),
-	žiadosť (tabuľkové formuláre časť I. a časť II.),
-	potvrdenie z Národného úradu práce - OÚP o počte zamestnancov v dobe podania žiadosti (originál, nie starší ako 3 mesiace),
-	stavebné povolenie s vyznačením právoplatnosti, respektíve ohlásenie drobných stavebných úprav (notársky overená kópia),
-	v prípade nečerpania štátnej pomoci alebo pomoci de minimis predložiť čestné prehlásenie o tom, že štátna pomoc, prípadne pomoc de minimis nebola žiadateľovi za predchádzajúce 3 roky poskytnutá (originál, nie starší ako 3 mesiace),
-	účtovné výkazy (výkaz ziskov a strát a súvaha, respektíve výkaz o príjmoch a výdavkoch a výkaz o majetku a záväzkoch) - kópie oficiálnych tlačív, potvrdené daňovým úradom za predchádzajúce kalendárne obdobie,
-	vyjadrenie obce k podnikateľskému zámeru, v ktorej sa projekt realizuje (originál, nie starší ako 3 mesiace),
-	formulár "Vyhodnotenie projektu" (príloha č. 2) – originál,

Predložené projekty musia:
•	zabezpečovať účel Programu podľa článku 2 a súlad s regionálnym operačným programom samosprávneho kraja,
•	byť zamerané na rozvoj priemyselnej, stavebnej a remeselnej výroby a služieb vymedzených podľa článku 3, odsek  2 bod d) kritérií,
•	deklarovať zriadenie minimálne 3 nových pracovných miest na dobu neurčitú v roku podania žiadosti u konkrétneho projektu a udržať ich najmenej 5 rokov.

2.	Všeobecné podmienky:

•	ekonomická realizovateľnosť podnikateľského projektu (vyčíslenie návratnosti uskutočnenej investície),
•	technická realizovateľnosť podnikateľského projektu, 
•	trvalá udržateľnosť,
•	environmentálna prijateľnosť. 

B.   Všeobecné kritériá

1.   Vplyv na zamestnanosť 

1.1	počet novovytvorených pracovných miest v roku podania žiadosti v členení: 3
   4 - 6
   7 - 10
   11 a viac,
1.2	zamestnanosť občanov so zníženou pracovnou schopnosťou a ťažko zamestnateľných (starších ako 45 rokov, ženy po materskej dovolenke, absolventi stredných a vysokých škôl a pod.), 
1.3	perspektíva udržania sa podniku alebo organizácie, rozšírenie sa, prípadne možnosti podpory menších satelitných podnikov pre subdodávateľské vzťahy.

2.	Iné kritériá

2.1  vplyv na okresnú nezamestnanosť (podľa počtu novovytvorených pracovných miest),
2.2  prispievanie k zvýšeniu kvalifikácie zamestnancov ,
  2.3  využívanie progresívnej technológie,
2.4  využitie miestnych zdrojov,
2.5  ochrana životného prostredia.

Postup na určenie poradia

Podľa vyššie uvedených podmienok podané žiadosti spolu s projektom a prílohami okresná komisia skontroluje a posúdi. Každý člen okresnej komisie vyplní  tabuľku "Vyhodnotenie prínosov podnikateľského zámeru" (príloha č. 4), na jej základe priradí body. Potom okresná komisia vyplní jednu spriemerovanú tabuľku (celkový počet  bodov zaokrúhli na celé číslo) a podľa dosiahnutého počtu bodov  zostaví poradie úspešnosti projektov, čo uvedie v zápisnici zo zasadnutia. Všetky tabuľky musia byť podpísané členom komisie,  ktorý ju vypracoval a spriemerovanú tabuľku podpíše predseda komisie. Tieto tabuľky budú prílohou k zápisnici.

Poznámka: Novovznikajúce podnikateľské subjekty sa zaviažu čestným prehlásením, že chýbajúce doklady doložia do 2 mesiacov od priznania dotácie. V tomto prípade je možné prideliť im body, ako keby doklady doložili, v opačnom prípade sa im pridelí nula.